
సిరెబన్ (ఇండోనేషియా) : బాల్య వివాహాల సమస్య పరిష్కారమే లక్ష్యంగా ముస్లిం మహిళా మత పెద్దలు ఫత్వా జారీ చేశారు. జావా ద్వీపంలోని సిరెబన్లో జరిగిన ముస్లిం మహిళా మత పెద్దల సమావేశం ఈ సంచలన నిర్ణయం తీసుకుంది. ఈ సదస్సులో ఇండోనేషియా, భారతదేశం, పాకిస్థాన్, సౌదీ అరేబియా నుంచి ప్రతినిథులు పాల్గొన్నారు. వివాహం చేసుకునేందుకు మహిళల కనీస వయసు ప్రస్తుతం 16 ఏళ్ళు. దీనిని 18 ఏళ్ళకు పెంచాలని ప్రభుత్వాన్ని ఈ సదస్సు కోరింది.మత వ్యవహారాల మంత్రి లుక్మన్ హకీమ్ సైఫుద్దీన్ కూడా ఈ సమావేశంలో పాల్గొన్నారు. వివాహానికి మహిళల కనీస వయసును 18 ఏళ్ళకు పెంచాలన్న డిమాండ్ను ప్రభుత్వం దృష్టికి తీసుకెళ్తానని తెలిపారు. మహిళలు, పురుషుల మధ్య సంబంధాల్లో న్యాయం కోసం జరుగుతున్న పోరాటంలో ఈ సదస్సు విజయం సాధించిందని ప్రశంసించారు.

sireban (indonatia) : balya vivahala samasya parishkaarame lakshyamgaa muslim mahila matha peddalu fatwa jaarii chesaru. jaava dveepamlooni sirebanlo jarigina muslim mahila matha peddala samavesam ee sanchalana nirnayam teesukundi. ee sadassulo indonatia, bharatadesam, pakisthan, soudi arabia nunchi pratinithulu paalgonnaaru. vivaham chesukunenduku mahilala kaneesa vayasu prastutam 16 ellu. deenini 18 ellaku penchaalani prabhutvaanni ee sadassu korindi.matha vyavahaaraala mantri lukman hakim saifuddin kuudaa ee samavesamlo paalgonnaaru. vivaahaaniki mahilala kaneesa vayasunu 18 ellaku penchaalanna demandnu prabhutvam drushtiki teesukeltaanani telipaaru. mahilalu, purushula madhya sambandhaallo nyaayam kosam jarugutunna poraatamlo ee sadassu vijayam saadhinchindani prasamsinchaaru.